"שבות ממאמר" – על שתיקה בשבת
יג אִם תָּשִׁיב מִשַּׁבָּת רַגְלֶךָ  עֲשׂוֹת חֲפָצֶיךָ בְּיוֹם קָדְשִׁי 
וְקָרָאתָ לַשַּׁבָּת עֹנֶג לִקְדוֹשׁ יְהוָה מְכֻבָּד 
וְכִבַּדְתּוֹ מֵעֲשׂוֹת דְּרָכֶיךָ מִמְּצוֹא חֶפְצְךָ וְדַבֵּר דָּבָר. 

יד אָז תִּתְעַנַּג עַל יְהוָה וְהִרְכַּבְתִּיךָ עַל במותי [בָּמֳתֵי] אָרֶץ וְהַאֲכַלְתִּיךָ נַחֲלַת יַעֲקֹב אָבִיךָ 
כִּי פִּי יְהוָה דִּבֵּר.


בבלי שבת קי"ג:
"ודבר דבר" -  שלא יהא דבורך של שבת כדבורך של חול.  דבור אסור הרהור מותר.
רש"י
שלא יהא דבורך של שבת כדבורך של חול - כגון מקח וממכר וחשבונות:  הרהור מותר - להרהר בלבו כך וכך יציאות אני צריך להוציא על שדה זו:
תוספות
שלא יהא דבורך של שבת כדבורך של חול. פי' בקונטרס כגון מקח וממכר ואין נראה לר"ת דהא כבר נפקא ממצוא חפצך אלא אומר ר"ת כדאמר בויקרא רבה (פ' לד) ר"ש בן יוחי הוה ליה אימא סבתא דהות מישתעיא סגיא אמר לה אימא שבתא הוא שתקה משמע שאין כל כך לדבר בשבת כמו בחול ובירושל' אמרי' בטורח התירו בשאלת שלום בשבת:
רמב"ם הלכות שבת פרק כד הלכה ד
ואסור להרבות בשיחה בטלה שנאמר ודבר דבר שלא יהא דבורך של שבת כדבורך של חול.



ירושלמי שבת פרק ט"ו הלכה ג
רבי חגי בשם רבי שמואל בר נחמן לא ניתנו שבתות וימים טובים אלא לאכילה ולשתייה. על ידי שהפה זה מסריח 
התירו לו לעסוק בהן בדברי תורה.

 רבי ברכיה בשם רבי חייא בר בא לא ניתנו שבתות וימים טובים אלא לעסוק בהן בדברי תורה...
א"ר אבהו "שבת לה'" -  שבות כה'. מה הקב"ה שבת ממאמר. אף את שבות ממאמר. 
מעשה בחסיד אחד שיצא לטיול בכרמו בשבת וראה שם פירצה אחת וחשב לגדרו במוצאי שבת אמר הואיל וחשבתי לגדרה איני גודרה עולמית. מה פעל לו הקב"ה זימן לו סוכה אחת של נצפה ועלת לתוכה וגדרתא ממנה היה ניזון וממנה היה מתפרנס כל ימיו.   . 
אמר רבי חנינא מדוחק התירו לשאול שלום בשבת. 
א"ר חייא בר בא רשב"י כד הוה חמי לאימיה משתעיא סגין הוה אמר לה אימא שובתא היא. (תרגום : רבי שמעון בר 
יוחאי כשהיה רואה את אימו מדברת הרבה היה אומר לה : אמא, שבת היום)
תני אסור לתבוע צרכיו בשבת
ר' זעירא שאל רבי חייא בר בא מהו מימר רעינו פרנסינו. א"ל טופוס ברכות כך הן.
